DIE matriekeindeksamen was baie moeiliker as wat sy verwag het en sy hoop op vyf onderskeidings, het sy vooraf gesê. Wanneer Marilize van Zyl van die Hoërskool Jim Fouché vanoggend die koerant oopslaan en sien sy het in elk van haar agt vakke ’n onderskeiding behaal, gaan dié Wesselbronner en haar ma, Lizle de Villiers, se harte swel van trots. Marilize, wat ’n kranige atleet is en sedert gr. 7 Vrystaatkleure in spiesgooi behaal het, het ook hokkie gespeel vir haar skool se eerste span. “Ek word vanjaar ’n PUK en sien baie daarna uit,” borrellag sy. “Ek gaan aptekerswese swot en in Wag-’n-Bietjie op die PUK